Diari Oficial de la Generalitat Valenciana


Sumario DOGV 9203, del 27-10-2021 (2021/10581)

RESOLUCIÓN de 25 de octubre de 2021, de la Dirección General de Formación Profesional y Enseñanzas de Régimen Especial, por la que se conceden las subvenciones para las corporaciones locales y entidades sin ánimo de lucro que mantienen conservatorios o centros privados autorizados de enseñanzas elementales o profesionales de música o de danza de la Comunitat Valenciana para el ejercicio 2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   9203

Fecha DOGV
:   27-10-2021

Sección del DOGV
:   III. ACTOS ADMINISTRATIVOS - B) SUBVENCIONES Y BECAS

Número del documento
:   2021/10818


Fecha del documento
:   25-10-2021

Organismo emisor
:   Conselleria de Educación, Cultura y Deporte

Tipo de documento
:   Resolución

Análisis jurídico

 Descriptores 

:   * Conselleria de Educación, Cultura y Deporte
    * Conselleria de Educación, Cultura y Deporte
    * ayuda pública

RESOLUCIÓN de 25 de octubre de 2021, de la Dirección General de Formación Profesional y Enseñanzas de Régimen Especial, por la que se conceden las subvenciones para las corporaciones locales y entidades sin ánimo de lucro que mantienen conservatorios o centros privados autorizados de enseñanzas elementales o profesionales de música o de danza de la Comunitat Valenciana para el ejercicio 2021. [2021/10190]  
  
L'Ordre 69/2016, de 4 de novembre, de la Conselleria d'Educació, Investigació, Cultura i Esport, estableix les bases reguladores de les subvencions per a les corporacions locals i entitats sense ànim de lucre que mantenen conservatoris o centres privats autoritzats d'ensenyaments elementals o professionals de música o de dansa de la Comunitat Valenciana (DOGV 7912, 08.11.2016).  
Per Resolució de 17 de juny de 2021, de la Direcció General de Formació Professional i Ensenyaments de Règim Especial, es convoquen les subvencions per a les corporacions locals i entitats sense ànim de lucre que mantenen conservatoris o centres privats autoritzats d'ensenyaments elementals o professionals de Música o de Dansa de la Comunitat Valenciana per a l'exercici 2021 (DOGV 9114, 25.06.2021).  
Vistes les sol·licituds presentades, després de ser estudiades i valorades, sent objecte de requeriment en el cas de ser oportú, i vista la proposta de concessió de subvencions que eleva la comissió de valoració i selecció, constituïda i reunida el dia 4 d'octubre de 2021 a aquest efecte.  
  
De conformitat amb els criteris de valoració i la quantia individualitzada que es pot atorgar a cada entitat sol·licitant, segons l'article 11 de l'ordre de bases, i l'apartat cinqué de la Resolució de 17 de juny de 2021, de la Direcció General de Formació Professional i Ensenyaments de Règim Especial, de convocatòria.  
De conformitat amb la disposició final segona, així com l'article 12 de l'esmentada Ordre 69/2016, de 4 de novembre, per delegació del conseller d'Educació, Cultura i Esport, resolc:  
  
Primer  
1. El pagament de les subvencions es farà d'acord amb el que s'estableix en l'article 15 de l'Ordre 69/2016, de 4 de novembre, amb càrrec a la línia de subvenció S2463, capítol IV, del programa 77.65.76.018.97, prevista en l'actual Llei de pressupostos de la Generalitat, per un import global màxim de 4.400.000,00 ?, segons el que es preveu en l'apartat tercer de la resolució de convocatòria.  
2. Aprovar la concessió de les subvencions destinades a les corporacions locals i entitats sense ànim de lucre que mantenen conservatoris o centres privats autoritzats d'ensenyaments elementals o professionals de música o de dansa de la Comunitat Valenciana per a l'exercici 2021, a les entitats relacionades en els annexos I, II, III i IV d'aquesta resolució.  
  
  
ANNEX I Subvencions a conservatoris i centres autoritzats d'ensenyaments elementals de Música 206.800,00 -  
ANNEX II Subvencions a conservatoris i centres autoritzats d'ensenyaments professionals de Música 3.929.200,00 -  
ANNEX III Subvencions a conservatoris i centres autoritzats d'ensenyaments elementals de Dansa 13.200,00 -  
ANNEX IV Subvencions a conservatoris i centres autoritzats d'ensenyaments professionals de Dansa 250.800,00 -  
  
  
  
2. Desestimar les sol·licituds de subvenció de les entitats assenyalades en l'annex V de la present resolució, pels motius que s'hi indiquen.  
  
  
  
Segon  
El termini per a presentar la justificació de la subvenció és de 10 dies hàbils comptats des de l'endemà de la publicació de la resolució de concessió en el Diari Oficial de la Generalitat. L'incompliment del termini fixat donarà lloc a la pèrdua de la subvenció concedida i, si és el cas, el reintegrament de les quantitats percebudes indegudament.  
  
El procediment de justificació es realitzarà exclusivament per mitjans electrònics en la plataforma de tramitació de la GVA. Per a fer la tramitació electrònica la persona que sol·licita pot usar qualsevol dels certificats admesos per la seu electrònica de la Generalitat.  
  
A més, la tramitació electrònica es pot dur a terme per mitjà d'un representant autoritzat, identificat en el Sistema de Gestió de la Representació de l'Agència de Tecnologia i Certificació Electrònica de la Comunitat Valenciana.  
  
Tercer  
1. La justificació s'efectuarà de la forma establida en l'article 16 de l'ordre de bases, així com en l'apartat seté de la resolució de convocatòria, i s'haurà de fer d'acord amb els models que hi ha a la disposició de les persones interessades en la pàgina web de la Conselleria d'Educació, Cultura i Esport:  
https://ceice.gva.es/va/web/ensenanzas-regimen-especial/subvencions1  
2. L'aportació dels annexos i la documentació que puga ser requerida durant la revisió dels expedients es presentarà a través del procediment d'aportació de documentació a un expedient d'ajudes de la Conselleria d'Educació, Cultura i Esport, disponible en l'enllaç següent: http://www.gva.es/va/inicio/procedimientos'id\_proc=18109  
  
3. La documentació justificativa presentada per altres mitjans diferents dels previstos determinarà la pèrdua de la subvenció concedida.  
  
  
4. La documentació justificativa haurà de contindre:  
a) Corporacions locals:  
- Annex I. Certificat de la secretaria o intervenció de l'entitat local i resum dels ingressos i despeses per al funcionament del conservatori.  
  
- Annex II. Despeses del personal docent i no docent contractat, siga personal funcionari, personal laboral o personal contractat per prestació de serveis.  
En cas que algun membre del conservatori de música o dansa no tinga dedicació exclusiva a aquest servei i desenvolupe part de la seua jornada laboral en altres funcions o llocs de treball de l'entitat local, haurà d'indicar-se aquest fet i comptabilitzar-se exclusivament la part proporcional de la despesa que corresponga a la jornada laboral en el conservatori.  
En la columna «Lloc de treball», en cas de personal docent, haurà de constar l'especialitat impartida o la funció que exercida. En cas de personal no docent, haurà de fer-se constar la categoria professional o funció que exerceix.  
El personal inclòs en aquest annex haurà de coincidir amb la sol·licitud de subvenció, excepte en els casos que s'hagen produït baixes i altes de treballadors, que haurà de fer-se constar expressament.  
- Annex III. Despeses de material didàctic.  
Es consignaran les dades de factures o manaments referits a material didàctic directament relacionat amb el conservatori de música o dansa.  
  
- Annex IV. Altres despeses corrents.  
Es consignaran les dades de factures o manaments referits a despeses corrents lligades a l'activitat del conservatori de música o dansa. En cas de despeses compartides, haurà d'indicar-se el percentatge aplicat i la causa del prorrateig.  
  
b) Entitats privades de centres autoritzats:  
- Annex I. Justificació econòmica.  
- Annex II. Declaració responsable d'ingressos, despeses i altres despeses corrents. (Haurà d'incloure els ingressos i les despeses generats pel funcionament del centre durant l'últim trimestre de l'any anterior i els tres primers trimestres de l'any actual.)  
- Annex III. Despeses de personal docent contractat en el curs escolar referents a la convocatòria.  
- Annex IV. Despeses del personal no docent contractat en el curs escolar referents a la convocatòria.  
- Annex V. Factures de despeses corrents.  
  
b.1) Les entitats privades de centres autoritzats, a més d'aquests annexos, hauran de presentar:  
- Rebuts de liquidació de cotitzacions (antic TC1) i relació nominal de treballadors (antic TC2), corresponents a la totalitat del personal docent del centre de música o dansa.  
b) La vida laboral del codi compte de cotització de l'entitat titular del període en el qual el professorat ha sigut contractat.  
c) Nòmines:  
- Les nòmines s'han de presentar ordenades per cada membre cronològicament del curs complet.  
En el cas de personal no sotmés al règim laboral, les nòmines seran substituïdes per la totalitat dels models 130 de declaració de l'IRPF corresponents a l'exercici 2021 que hagen sigut presentats davant de la Hisenda Pública.  
No podrà presentar-se com a despesa en aquest apartat el cost de la Seguretat Social del personal no sotmés al règim laboral (RETA), per ser una despesa consubstancial a l'individu i, per tant, no imputable al centre.  
2.2. Si no ha pogut ser justificada completament la subvenció amb la documentació anterior:  
a) Fulls de salari de la totalitat del personal no docent del centre de música. Amb la mateixa forma de presentació que l'establida per al personal docent.  
b) Factures de despeses que tenen la consideració de despeses corrents, sempre que del contingut es deduïsca la vinculació de la despesa al funcionament ordinari del centre de música o dansa.  
Cal recordar que l'objecte de la present subvenció és contribuir a finançar despeses corrents del centre; per tant, no podran ser presentades per aquest apartat factures de despeses d'inversió, com per exemple d'adquisició d'instruments, mobiliari, obres, etc. S'hi haurà de subratllar la data de la factura i l'import total.  
Aquestes factures per a ser vàlides hauran de:  
- Portar una data d'emissió de l'últim trimestre de l'any anterior i els tres primers trimestres de l'any actual.  
- Exposar de manera clara i llegible el concepte del producte o servei objecte de la factura.  
- Contindre com a mínim les dades o requisits següents:  
· Número de factura.  
· Nom i cognoms o denominació social i NIF, tant de l'expedidor com del destinatari de la factura.  
· Tipus d'IVA aplicat o l'expressió «IVA inclòs» si va repercutit dins del preu.  
· Lloc i data d'emissió.  
  
Cinqué  
Les entitats beneficiàries estan sotmeses a les actuacions de comprovació a efectuar per l'òrgan concedent, en els termes establits en l'article 18 de l'ordre de les bases reguladores.  
A més, entre les obligacions com a beneficiaris d'aquestes subvencions hi ha el fet de donar a conéixer de manera inequívoca que es tracta d'una acció subvencionada per la Generalitat, a través de la Conselleria d'Educació, Cultura i Esport. A aquest efecte, hauran d'incorporar en tot el material gràfic que es derive de les activitats realitzades el logotip d'aquesta conselleria, disponible en el lloc web de la Presidència de la Generalitat Valenciana.  
(http://www.presidencia.gva.es/estatico/identitat-gva/ Àrea de descàrregues - Distintius).  
  
Sisé  
Aquesta resolució produirà efectes l'endemà de la publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de la Conselleria d'Educació, Cultura i Esport, en el termini d'un mes des de l'endemà de la publicació en el Diari Oficial de la Generalitat Valenciana.  
  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació o a partir de l'endemà del dia en què es notifique la resolució expressa del recurs de reposició o en què aquest s'haja d'entendre presumptament desestimat.  
  
  
València, 25 d'octubre de 2021.- El director general de Formació Professional i Ensenyaments de Règim Especial: Manuel Gomicia Giménez.